Protokol Aarhus babagan Polutan Organik Persisten

Protokol Aarhus babagan Polutan Organik Persisten ya iku protokol babagan polutan organik persisten (POP) taun 1998 kanggo wuwuhan Konvènsi Jenéwa babagan Long-Range Transboundary Air Pollution taun 1979. Protokol iki kanggo ngupaya "ngendhalèni, ngèlongi utawa nyirnakaké debit, émisi lan prakara rugi saka wohing polutan organik persisten" ing Éropa, sawatara tilas nagara Sovyèt, lan Amérika Sarékat. Upaya iku kanggo ngèlongi fluks sabrang wates nagara saperlu mbaureksa kasarasaning manungsa lan lingkungan saka éfèk kang ngrugèni.

Panganggit lan promotor Protokol iki ya iku Kumisi Ékonomi Pasarékatan Bangsa-Bangsa kanggo Éropa (UNECE) kang nalika semana nduwèni 53 nagara anggota lan sekuthu kang béda-béda. Protokolé diowahi nalika 18 Dhésèmber 2009, nanging vèrsi owahané durung disahaké.

Nalika Mèi 2013, protokol iki diratifikasi déning 31 nagara lan Uni Éropa.

Ing Amérika Sarékat, protokol iki minangka sawiji prajanjèn éksèkutif kang ora perlu njaluk pasarujukané Sènat. Ananging, lègislasi perlu kalakoni saperlu mungkasi babagan ora kakonsistensiné katemtuan protokol lan ukum AS kang wis ana (mliginé Toxic Substances Control Act lan Federal Insecticide, Fungicide, and Rodenticide Act).

Dat 
Ing isor iki kapratélaké dat kang ana ing Protokol CLRTAP POP. Dhokumèn iki kapusat ing 16 dat kang wis dipilih mungguh karo wewaton risiko kang disarujuki (dumadi saka sewelas pestisida, rong bahan kimiya industri lan telung prodhuk sampingan/kontaminan). Protokol iki netepaké pranatan pangguwakan prodhuk limbah kang dianggep ora diidini lan diwatesi kaya ta pasokan médis.

Uga delengen 
 Konvènsi babagan Long-Range Transboundary Air Pollution
 Konvènsi Stockholm babagan Polutan Organik Persisten
 Prajanjèn lingkungan
 International POPs Elimination Network (IPEN)

Rujukan

Pranala jaba 
 Naskah asli
 Ringkesan - kaca wèb Kumisi Ékonomi Pasarékatan Bangsa-Bangsa kanggo Éropa
 Naskah ingowahan (April 2010)
 Tapak asma lan ratifikasi

Pasarékatan Bangsa-Bangsa